Diari Oficial de la Generalitat Valenciana


Sumari del DOGV 6632, del 18-10-2011 (2011/10229)

RESOLUCIÓ de 28 de setembre de 2011, del director general d'Universitat, Estudis Superiors i Ciència, per la qual s'aproven les taules d'equivalència per al reconeixement individualitzat de crèdits en ensenyances artístiques superiors de grau en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6632

Data del DOGV
:   18-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10155


Data del document
:   28-09-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * espectacles
    * programa d'ensenyament
    * disseny del producte
    * ensenyament superior
    * educació artística
    * reconeixement de títols
    * legislació
    * música
    * ceràmica

RESOLUCIÓ de 28 de setembre de 2011, del director general d'Universitat, Estudis Superiors i Ciència, per la qual s'aproven les taules d'equivalència per al reconeixement individualitzat de crèdits en ensenyances artístiques superiors de grau en l'àmbit de la Comunitat Valenciana. [2011/10901]
El Decret 69/2011, de 3 de juny, del Consell, pel qual es regula el reconeixement i la transferència de crèdits per a les ensenyances artístiques superiors, determina en l'article 6 que l'alumnat que haja iniciat els estudis d'ensenyances artístiques superiors de conformitat amb la Llei Orgànica 1/1990, de 3 d'octubre, i es veja afectat per l'extinció progressiva d'este pla, sol·licite el reconeixement individualitzat de crèdits. En el mencionat article s'establix que l'administració educativa, amb anterioritat a l'inici del curs acadèmic 2011/2012, publicarà les taules d'equivalència on es determinaran els crèdits que, havent sigut obtinguts en els plans d'estudis que s'extingixen, són reconeguts als efectes de l'obtenció dels títols de graduat o graduada en els diferents estudis d'ensenyances artístiques superiors.
Per això mateix, vista la proposta de la directora de l'Institut Superior d'Ensenyances Artístiques de la Comunitat Valenciana i fent ús de les competències que m'atribuïx l'article 12 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, resolc:
Primer. Taules d'equivalència
Aprovar les taules d'equivalència que figuren en els annexos I a V a fi de permetre la incorporació d'alumnes procedents de plans anteriors als regulats de conformitat amb els reials decrets números 630/2010 a 634/2010, tots del 14 de maig de 2010, pels quals es regulen, respectivament, els continguts bàsics de les ensenyances artístiques superiors de grau en Art Dramàtic, de grau en Música, de grau en Dansa, de grau en Disseny i de grau en Arts Plàstiques, en les especialitats de Ceràmica i Vidre en la Llei Orgànica 2/2006, de 3 de maig, d'Educació.
Segon. Expressió de recursos
Contra esta resolució, que no esgota la via administrativa, s'hi podrà interposar un recurs d'alçada davant de la secretària autonòmica d'Educació, de la Conselleria d'Educació, Formació i Ocupació, en el termini d'un mes a comptar des del dia que es publiquen en el Diari Oficial de la Comunitat Valenciana.
DISPOSICIÓ ADDICIONAL
Única. Limitació al gasto
La implementació i el posterior desplegament d'esta resolució no podrà tindre cap incidència en la dotació de tots i cada un dels capítols de gasto assignats a l'esmentada conselleria, i en tot cas, haurà de ser atés aquell amb els mitjans personals i materials de la conselleria competent per raó de la matèria.
DISPOSICIÓ FINAL
Única. Entrada en vigor
Esta resolució entrarà en vigor l'endemà que es publique en el Diari Oficial de la Comunitat Valenciana, sense perjuí d'entendre referits els seus efectes a la data d'inici del curs acadèmic 2011/2012.
València, 28 de setembre de 2011.- El director general d'Universitat, Estudis Superiors i Ciència: José Miguel Saval Pérez.